Det virkede på forhånd som en overkommelig opgave for AaB, der her til aften tog mod et af Superligaens bundhold Esbjerg. Efter et godt kvarters spil bragte Kasper Risgård planmæssigt hjemmeholdet foran, og offensivkollegaen Thomas Enevoldsen fordoblede føringen kort efter. Hjemmeholdet havde nyerhvervelsen Edinson Flores med i truppen, men AaB-offensiven led ikke under peruvianerens manglende startplads, men kontrollede kampen og styrede mod tre sikre point, indtil gæsterne efter en halve time pludselig fik reduceret til 2-1. I anden halvleg fik Edinson Flores debut for nordjyderne, da han erstattede angrebskollagen Christian Bassogog, men det var i stedet Esbjergs offensiv, der løb med opmærksomheden. Mod kampens slutning havde de gulklædte Esbjerg-spillere masser af muligheder for at udligne AaBs føring, og det var kun manglende skarphed fra vestjyderne, der betød, at AaB kunne trække sig sejrrigt ud af opgøret. Med de tre point spiller AaB sig op på Superligaens tredjeplads.

Referat:
Esbjerg vadede i chancer mod kampens slutning, men Lars Søndergaards tropper formåede at holde stand.